દ્રોણે પાંડવસેનાની કરેલી દુર્દશા ભીમને દેખાય છે. ભીમ પોતે દ્રોણ સામે ક્યારનો લડતો હતો. તેમજ દ્રોણવધ કરવા માટે દ્રોણની સાથે જુસ્સાથી લડનારા ધૃષ્ટદ્યુમ્નને સક્રિય પ્રોત્સાહન પણ આપતો હતો. પરંતુ ભીમ અને ધૃષ્ટદ્યુમ્ન બંનેએ પુન: પુન: ખંતીલા પ્રયત્નો કરવા છતાં દ્રોણની સામે તેમનું કાંઈ ચાલતં’ નહોતું. કૃષ્ણના ‘યોગ’માં ભીમને દ્રોણનો વધ કરવાનો એક અનેરો માર્ગ દેખાયો છે; અને ‘યોગ’માંના ‘नैष युध्येत्’ શબ્દોનો ‘આ યુદ્ધ નહીં કરે’ એવો અર્થ ભીમે લીધો હોવાથી તેને આ માર્ગ સહેલો લાગ્યો છે.